DW28 เผย ซื้อสุทธิ Call DW บนหุ้น SCB หลังหุ้นอ้างอิงร่วงกว่า 2%
DW28 ระบุ แรงขายหุ้นใหญ่กดดันตลาดหุ้นไทยปิดลบในวันพุธ โดยมีแรงขายทั้งในหุ้นพลังงาน ธนาคาร และไอซีที
19 พ.ย. 2558

แมคควอรี DW28 ระบุ แรงขายหุ้นใหญ่กดดันตลาดหุ้นไทยปิดลบในวันพุธ โดยมีแรงขายทั้งในหุ้นพลังงาน ธนาคาร และไอซีที เช่น PTT -2.9% SCB -2.3% ส่งผลให้ Put DW บนหุ้นดังกล่าวปรับตัวเพิ่มขึ้น ตัวอย่าง DW28 ที่เกี่ยวข้องได้แก่ PTT28P1602A +12.2% SCB28P1602A +10.2% เป็นต้น ในขณะที่ราคา Call DW ปรับตัวลดลงในทิศทางเดียวกันกับหุ้นอ้างอิง ตัวอย่างเช่น PTT28C1602A -16.3%
ขณะที่ การปรับตัวลงของหุ้นไทยดังกล่าว มีปัจจัยที่เกี่ยวข้อง ได้แก่ ข่าวการยิงปะทะกันบริเวณชานกรุงปารีส ซึ่งส่งผลต่อความวิตกกังวลของนักลงทุน รวมทั้งแรงขายต่างชาติที่ยังคงมีต่อเนื่องจากการที่เงินบาทอ่อนค่า ซึ่งนอกจาก DW บนหุ้นรายตัวแล้ว SET50 Put DW ยังได้รับความสนใจจากนักลงทุนในภาวะที่ดัชนีหลักทรัพย์ปรับตัวลงเช่นนี้ ตัวอย่างเช่น S5028P1512A +16.7% และ S5028P1512B +11.4% ขณะที่ SET50 Index ปิดตลาด -1.1% ส่วนสัญญาซื้อขายล่วงหน้า S50Z15 ปิดร่วง -1.4%
ทั้งนี้ หุ้นที่บวกสวนตลาด ได้แก่ BDMS ITD และ TPIPL ซึ่งสามารถยืนในแดนบวกได้อย่างแข็งแกร่ง และส่งผลให้ Call DW ที่อ้างอิงหุ้นดังกล่าวปรับตัวขึ้นตาม เช่น BDMS28C1603A ปรับตัวขึ้น +6.5% ITD28C1602A +3.8% และ TPIP28C1603A +4.4% เทียบกับหุ้นอ้างอิงที่ปรับตัวขึ้น +1.5% +0.6% และ +1.7% ตามลำดับ
ด้านแรงซื้อขายสุทธิใน DW28 ในวันพุธ นักลงทุนซื้อสุทธิใน Call DW บนหุ้นที่ปรับตัวลงแรง นำโดย SCB28C1601A 12.7 ล้านหน่วย STEC28C1604A 10.0 ล้านหน่วย และรวมทั้งมีแรงซื้อสุทธิใน SET50 Call DW ด้วย เช่น S5028C1512A ส่วนทางด้านแรงขายสุทธิ ส่วนใหญ่อยู่ในกลุ่มหุ้นพลังงาน และไอซีที ตัวอย่างเช่น DTAC28C1602A BANP28C1602A และ JAS28C1602A   
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 36,228.12 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,851.36 ล้านบาท
คิดเป็น 5.1%